১৯৬৩ সালে উইজডেন ক্রিকেটার্স অ্যালমেনাকের প্রকাশিত শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্রাডম্যান, ডব্লিউ. জি. গ্রেস, জ্যাক হবস, টম রিচার্ডসন ও ভিক্টর ট্রাম্পার।

২০০৮ সালে আন্তর্জাতিক ক্রিকেট কাউন্সিল কর্তৃপক্ষ আইসিসি টেস্ট চ্যাম্পিয়নশীপের সর্বকালের সেরা খেলোয়াড়দের র‌্যাঙ্কিং প্রকাশ করে। ঐ তালিকায় বার্নসের রেটিং ছিল ৯৩২ যা ২০১৯ সাল পর্যন্ত শীর্ষস্থানে অবস্থান করছে। ২০০৯ সালে তাকে আইসিসি ক্রিকেট হল অব ফেমে অন্যতম উদ্বোধনী সদস্যরূপে অন্তর্ভুক্ত করে।

বিখ্যাত অস্ট্রেলীয় ক্রিকেটার রিচি বেনো তার সর্বকালের ক্রিকেট একাদশে তাকে ঠাঁই দিয়েছেন।

প্রারম্ভিক জীবন
আন্তর্জাতিক ক্রিকেট
সম্মাননা
ব্যক্তিগত জীবন